REGOLAMENT TAL-KUMMISSJONi (KE) Nru 215/2007
tat-28 ta' Frar 2007
li jimplimenta r-Regolament (KE) Nru 1177/2003 tal-Parlament Ewropew u tal-Kunsill dwar l-istatistiċi Komunitarji dwar id-dħul u l-kundizzjonijiet ta' l-għajxien (UE-SILC) fir-rigward tal-lista ta' varjabbli sekondarji fil-mira li għandhom x'jaqsmu ma' dejn żejjed u esklużjoni finanzjarja
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1177/2003 tal-Parlament Ewropew u tal-Kunsill tas-16 ta' Ġunju 2003 rigward l-istatistiċi dwar id-dħul u l-kundizzjonijiet ta' l-għajxien (UE-SILC) (1) u b' mod partikolari l-Artikolu 15(2)(f) tiegħu,
Billi:
(1)
Ir-Regolament (KE) Nru 1177/2003 stabbilixxa qafas komuni għall-produzzjoni sistematika ta' l-istatistiċi Komunitarji dwar id-dħul u l-kundizzjonijiet ta' l-għajxien, li jinkorporaw informazzjoni rappreżentattiva u lonġitudinali, komparabbli u fil-ħin dwar id-dħul u l-livell u l-kompożizzjoni tal-faqar u l-esklużjoni soċjali fuq livelli nazzjonali u ta' l-Unjoni Ewropea.
(2)
Taħt l-Artikolu 15(2)(f) tar-Regolament (KE) Nru 1177/2003, miżuri ta' implimentazzjoni huma meħtieġa għal-lista ta' żoni sekondarji fil-mira u fatturi varjabbli li għandhom jiġu inklużi kull sena fil-komponent rappreżentattiv ta' l-UE-SILC. Għas-sena 2008, għandha tiġi stipulata l-lista ta' fatturi varjabbli sekondarji fil-mira inkluża fit-taqsima rigward dejn żejjed u esklużjoni finanzjarja. Din għandha tinkludi il-kodiċi varjabbli u d-definizzjonijiet.
(3)
Il-miżuri stipulati f'dan ir-Regolment huma skond l-opinjoni tal-Kumitat tal-Programm Statistiku,
ADOTTAT DAN IR-REGOLAMENT:
Artikolu 1
Il-lista ta' fatturi varjabbli sekondarji fil-mira, il-kodiċi varjabbli u d-definizzjonijiet għat-Taqsima 2008 rigward dejn żejjed u esklużjoni finanzjarja li għandha tiġi inkluża fil-komponent rappreżentattiv ta' l-istatistiċi Komunitarji dwar id-dħul u l-kundizzjonijiet ta' l-għajxien (UE-SILC) għandha tiġi elenkata fl-Anness.
Artikolu 2
Dan ir-Regolament għandu jidħol fis-seħħ għoxrin ġurnata wara l-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta' Frar 2007.